Ken jou glase - Goeie Huishouding
Skink die regte wyn in die regte glas
Jy hoef nie ’n wynfynproewer te wees om die regte glas by die regte wyn te pas nie. Daar is basies vier soorte wynglase – rooi, wit, vonkel en dessert. Elke glas is anders gevorm sodat die spesifieke wyn op sy beste smaak. Alle wynglase raak dunner na bo sodat die geur van die wyn na jou mond en neus versprei word.
ROOIWYN | Die bol van ’n rooiwynglas is voller en ronder met ’n groter opening. Omdat rooiwyn baie komplekse geure en smake bevat, moet dit uit ’n groter glas gedrink word sodat die wyn met meer lug in kontak kom. ’n Rooiwynglas is gewoonlik ook lank. Dít maak dat die wyn direk tot agterin jou mond kan vloei, waar dit die beste proe.
WITWYN | Die bol van ’n rooiwynglas is voller en ronder met ’n groter opening. Omdat rooiwyn baie komplekse geure en smake bevat, moet dit uit ’n groter glas gedrink word sodat die wyn met meer lug in kontak kom. ’n Rooiwynglas is gewoonlik ook lank. Dít maak dat die wyn direk tot agterin jou mond kan vloei, waar dit die beste proe.
VONKELWYN | ’n Vonkelwynglas se smal, regop vorm sorg dat die karbonering behoue bly en die geur van die wyn vasgevang word.
DESSERTWYN | Omdat ’n dessertwynglas kleiner is, kan die wyn maklik tot agterin jou mond vloei sodat die soetheid jou nie oorweldig nie. Die kleiner glas is perfek vir dessertwyn omdat dié wyn dikwels ’n hoë alkoholinhoud het.
Vyf oulike koekiehouers
Maak mooi met rooi
Vier geskenkidees vir die gasvrou
Voel soos ’n briesie
Verfris jou somer-voorkoms met skakerings van groen, wit en blou